Publication: Magyar Közlöny
Issue: MK-2002-123 (Year: 2002, Number: 123)
Era: 1990-2004
Section: 36/1998. (IX. 16.) AB határozatban (ABH 1998. 263.) a
Paragraph Index: 239

22. §-ának (1) bekezdése szerint a korábbi vállalati vagyonból fennmaradó részt (üzletrészt, részvényt) a vállalat értékesíthette, de az Átv. megszabta azt, hogy mi lehet az értékesítésbõl származó ellenérték felhasználási módja: az ellenérték 80%-át az állami vagyonkezelõ szervezet kapta meg, 20%-a pedig a társaság törzstõkén (alaptõkén) felüli vagyonát növelte. Ez a szabályozás nem érvényesült azonban akkor, ha az állami vállalat hitelezõi hajlandók voltak követeléseik kielégítéseként társasági részesedést elfogadni [22. § (2) bekezdése]. Az Átv. számolt azzal, hogy az átalakulás megtörténtéig nem sikerül a fennmaradó vagyonrészt értékesíteni (illetve a hitelezõk nem fogadják el a részesedést a követelés kielégítéseként). Erre az esetre úgy rendelkezett, hogy a fennmaradt üzletrészt (részvényeket) a társaság legfeljebb három évig „magánál tarthatja” értékesítés végett, de ha az értékesítési kísérletek sikertelenek maradnak, akkor a három év elteltével a nem értékesített üzletrészek (részvények) az állami vagyonkezelõ szervezetet illetik meg [23. §

Source: https://magyarkozlony.hu/hivatalos-lapok/ee6da2c952e39a08dd5cce0d55f7c88c55158dce/dokumentumok/166f1baa82104a54f27b63d4d0b92095a3a9e25a/letoltes